**ELŐTERJESZTÉS**

**A KÉPVISELŐ-TESTÜLET**

**2019. június 25-i rendes ülésére**

**Előterjesztés**

**Telki Óvoda névváltoztatásáról**

A napirendet tárgyaló ülés dátuma: 2019.06.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Költségvetési forrás

**4. Tényállás bemutatása:**

A Telki Óvoda azzal a kéréssel kereste meg a képviselő-testületet, hogy a Telki Óvoda 20.éves jubileumi évfordulójára kezdeményezik az óvoda névmódosítását.

Az előzetes felmérés alapján a javasol új név Telki Zöldmanó Óvoda. Az óvodavezető megküldte a Képviselő-testület felé megfogalmazott névváltoztatási igényüket. A névváltoztatás maga után vonja az Alapító Okirat módosítását is.

A nemzeti köznevelésről szóló 2011. évi CXC. törvény (a továbbiakban Nktv.) 83.§ (3) bekezdés szerint:

*(3) A fenntartó*

*a) a köznevelési intézmény megszüntetésével,*

*b) átszervezésével,*

*c) feladatának megváltoztatásával,*

*d****) nevének megállapításával****,*

*e) vezetőjének megbízásával és megbízásának visszavonásával*

*összefüggő döntése vagy véleményének kialakítása előtt beszerzi a (4) bekezdésben foglaltak*

*véleményét.*

*(4) A fenntartó (3) bekezdésben foglalt döntése előtt ki kell kérni:*

*a)* ***az intézmény alkalmazotti közössége****,*

*b) az óvodaszék, az iskolaszék,*

*c)* ***a szülői szervezet,***

*d) az iskolai diákönkormányzat,*

*e) a nemzetiségi nevelés-oktatásban részt vevő intézmény esetén - ha nem rendelkezik egyetértési*

*joggal - a települési nemzetiségi önkormányzat, ennek hiányában az érintett országos nemzetiségi*

*önkormányzat,*

*f) szakközépiskola és szakiskola esetén a fővárosi, megyei gazdasági kamara,*

*g) az állami fenntartású szakképző iskola esetén a szakképzésért és felnőttképzésért felelős miniszter,*

*h) a működtető önkormányzat*

***véleményét.***

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: rendelet) 123. § - 126. § írja elő a köznevelési intézmények névhasználatára vonatkozó szabályokat az alábbiak szerint:

**123. §** (1) A köznevelési intézmény a működése során kizárólag olyan nevet használhat, amely megfelel az e rendeletben meghatározottaknak és - a (2) bekezdés *e)* pontját kivéve - szerepel a köznevelési intézmény alapító okiratában.

(2) **A köznevelési intézmény**

*a)* hivatalos nevet,

*b)* többcélú intézmény esetében a hivatalos névből képzett rövid nevet,

***c)* tagintézmény esetében a hivatalos név vagy a rövid név feltüntetésével képzett tagintézményi nevet,**

*d)* az *a)-c)* pont szerinti nevet nemzetiségi vagy nemzetközi nyelven,

*e)* rövidített nevet

**használhat.**

(3) A köznevelési intézmény hivatalos neve az az egyedi, megkülönböztetésre alkalmas és az ellátott feladatokat tükröző, jogszabály szerinti megnevezésekből álló elnevezés, amely kifejezi azt a tevékenységet, amelyre az adott köznevelési intézményt létrehozták.

**(4) A köznevelési intézmény jogszabály szerinti megnevezése**

***a)* óvoda,**

**lehet.**

**125. §** (1) Egyedi elnevezésként bármilyen megnevezés adható, ha az nem megtévesztő vagy a használatát más jogszabály nem tiltja. Az egyedi elnevezés a köznevelési intézmény hivatalos nevében az ellátott feladatokat tükröző jogszabály szerinti megnevezések előtt áll, és elősegíti a köznevelési intézmény azonosítását és más, azonos vagy hasonló tevékenységet folytató intézménytől való megkülönböztetését.

(2) Egyedi elnevezésként

*a)* kiemelkedő tevékenysége alapján ismert személy neve,

*b)* tárgynév,

*c)* földrajzi név,

*d)* feladatellátási hely szerinti település neve,

*e)* közterület neve,

*f)* fenntartó neve,

*g)* mese-, mitológiai szereplő, irodalmi alak neve,

*h)* kifejezés, jel, jelölés vagy mozaikszó

adható.

**126. §** (1) A rövid név a többcélú köznevelési intézmény hivatalos nevéből képzett olyan kifejezés, amely tartalmazza az egyedi elnevezést vagy annak egy rövidebb változatát és

*a)* azokat a jogszabály szerinti megnevezéseket, amelyek leginkább meghatározzák a köznevelési intézmény alapfeladatát, vagy

*b)* azt a jogszabály szerinti megnevezést, amelyből egyértelműen megállapítható az a feladatellátás, amelynek keretében a tanuló szakképesítést, végzettséget szerez.

Fenti hivatkozások figyelembe vételével, valamint a szülői szervezet (2. számú melléklet) és az intézmény alkalmazotti közösség (3. számú melléklet) véleményét kikérve több elnevezés közül a Telki Zöldmanó Óvoda elnevezés kapta a legtöbb szavazatot.

Telki, 2019. június 21.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2019. (VI. .) Öh. számú**

**Telki Óvoda névváltoztatásáról**

1.Telki község Önkormányzat képviselő-testülete hozzájárul, hogy a Telki Óvoda elnevezés helyébe a Telki Zöldmanó Óvoda elnevezés lépjen.

2. Telki község Önkormányzat képviselő-testülete a…….. (IV.) számú határozatával elfogadott Telki Óvoda Alapító Okirata módosítására a csatolt melléklet szerinti módosító okiratot fogadja el

Felhatalmazza a polgármestert a szerződés aláírására.

Határidő: folyamatos

Felelős: Polgármester